**Učebné osnovy**

|  |  |
| --- | --- |
| **Názov predmetu** | **Pracovné vyučovanie** |
| **Časový rozsah výučby** | 1 hodina týždenne, spolu 33 vyučovacích hodín |
| **Ročník** | 3. ročník |
| **Škola** (názov, adresa) | **Súkromná základná škola**  **Oravská cesta 11**  **Žilina** |
| **Stupeň vzdelania** | **ISCED 1** |
| **Názov Školského vzdelávacieho programu** | **S angličtinou objavujeme svet** |
| **Dĺžka štúdia** | **4 roky** |
| **Forma štúdia** | **denná** |
| **Vyučovací jazyk** | **slovenský jazyk** |

**Učebné osnovy sú totožné so vzdelávacím štandardom ŠVP pre príslušný predmet.**

**CHARAKTERISTIKA PREDMETU**

Pracovné vyučovanie na primárnom stupni vzdelávania je zamerané na široké spektrum pracovných činností a technológií založených na tvorivej tímovej spolupráci. Technickým vzdelávaním sú žiaci vedení k získaniu základných užívateľských zručností v rôznych oblastiach ľudskej činnosti. Vzdelávací obsah predmetu pracovné vyučovanie prispieva k vytváraniu životnej a profesijnej orientácie žiakov. Predmet je zameraný na rozvoj praktických pracovných zručností a doplňuje celé základné vzdelávanie o dôležitú zložku nevyhnutnú pre uplatnenie človeka v ďalšom živote a v spoločnosti.

**CIELE PREDMETU**

Žiaci

• rozlíšia rôzne prírodné a technické materiály a ich význam pre človeka,

• pochopia techniku ako nástroj na riešenie problémov reálneho života,

• spoznajú základné vlastnosti materiálov a možnosti ich použitia v praxi,

• získajú poznatky o pracovných činnostiach vo vybraných povolaniach a profesiách,

• spoznajú ľudové tradície, remeslá a zhotovia tradičné produkty,

• upevnia svoje kladné morálne a vôľové vlastnosti pri riešení technických problémov,

• pracujú a riadia pracovnú činnosť v tíme,

• narábajú s jednoduchým náradím na opracovanie materiálov bezpečne a dodržiavajú hygienu práce,

• navrhujú vlastnú predstavu pri konštruovaní jednoduchých statických a pohyblivých modelov,

• poznajú zásady stolovania a prípravy jednoduchých pokrmov.

**VZDELÁVACÍ ŠTANDARD**

**Človek a práca**

|  |  |
| --- | --- |
| **Výkonový štandard** | **Obsahový štandard** |
| **Žiak na konci 3. ročníka základnej školy vie/dokáže**   * zdôvodniť význam práce pre človeka, * vysvetliť význam učenia sa k príprave na budúce povolanie, * informovať o rôznych povolaniach z okolia, v ktorom žijú, * uviesť klady a zápory vplyvu techniky na prácu človeka, * diskutovať o poznatkoch získaných na exkurzii. | učenie, povolanie, práca; význam učenia sa k príprave na budúce povolanie  BOZP, hygiena, pracovný a organizačný poriadok  výrobné zariadenie, stavba |

**Tvorivé využitie technických materiálov**

|  |  |
| --- | --- |
| **Výkonový štandard** | **Obsahový štandard** |
| **Žiak na konci 3. ročníka základnej školy vie/dokáže**:   * zhotoviť výrobok z odpadového prírodného alebo technického materiálu, * zdôvodniť využitie odpadových materiálov, * vyhodnotiť druhy odpadu z domácnosti, * uviesť možnosti druhotného využitia odpadového materiálu, * preskúmať vlastnosti odpadových materiálov, * preskúmať vlastnosti papiera, zhodnotiť využitie papiera v praxi, * zhotoviť výrobok z papiera a kartónu,farbami a tvarmi vyjadriť svoje vnemy z rôznych vôní, * pomenovať namaľované, * šiť základné stehy, ⎫ * preskúmať vlastnosti textilných materiálov, * zhotoviť výrobok z textilu. | odpadový prírodný a technický materiál vlastnosti a druhotné využitie odpadového materiálu, triedenie odpadu  pokus na rozložiteľnosť drobných materiálov  výrobky: z téglikov, zo škatuliek, z drôtu, a pod.  papier a kartón, vlastnosti a použitie, základné suroviny na výrobu papiera strihanie, trhanie, skladanie, lepenie  výrobky: priestorové a kruhové vystrihovačky, origami, obaly na knihy a darčeky, koláž z kartónu,  textil, vlastnosti textilu (podľa udržiavania tepla, krčivosti, väzby, nasiakavosti a iné), základné stehy (predný, zadný), údaje na visačkách textilných materiálov  výrobky: záložka do knihy, obrúsok, gombíkový panáčik a pod. |

**Základy konštruovania**

|  |  |
| --- | --- |
| **Výkonový štandard** | **Obsahový štandard** |
| **Žiak na konci 3. ročníka základnej školy vie/dokáže:**   * zhotoviť modely dopravných prostriedkov alebo zdvižných zariadení, * vysvetliť úlohu dopravných prostriedkov a zdvižných zariadení, * diskutovať o bezpečnosti v doprave a na stavbe, * určiť základné časti bicykla, * urobiť elementárnu údržbu bicykla., | technika v doprave, preprava tovaru, význam a využitie dopravných prostriedkov, dopravné prostriedky v okolí, bezpečnosť v doprave výrobky: dopravné objekty zo stavebníc alebo z odpadových materiálov (autá, lode, lietadlá, žeriavy)  bicykel, pravidlá a bezpečnosť jazdy na bicykli, správne vybavenie bicykla, kontrola bicykla pred jazdou, údržba bicykla bezpečná mobilita  výrobky: leporelo na tému Jazdíme bezpečne na bicykli |

**Stravovanie a príprava pokrmov**

|  |  |
| --- | --- |
| **Výkonový štandard** | **Obsahový štandard** |
| **Žiak na konci 3. ročníka základnej školy vie/dokáže**:   * zdôvodniť správne rozloženie kuchynského náradia a spotrebičov, * vysvetliť bezpečné používanie kuchynského náradia a spotrebičov, * prezentovať pravidlá zaobchádzania s horúcimi predmetmi, * vysvetliť pravidlá hygieny v kuchyni, * simulovať nákup potravín, * odhadnúť cenu plánovaného nákupu, * zdôvodniť význam správneho skladovania potravín, * vytvoriť tabuľku s údajmi o dĺžke skladovania potravín, * pripraviť jednoduchý pokrm, * prezentovať zásady správneho stolovania, * upraviť stôl pred stolovaním. | kuchyňa, jej hlavné časti a ich rozloženie náradie, spotrebiče v kuchyni a ich význam základné bezpečnostné a hygienické pravidlá  nákup potravín, cenová kalkulácia nákupu, (ne)výhody nákupu na trhoviskách a v supermarketoch  obalové materiály, identifikačné údaje pre spotrebiteľa  skladovanie potravín (miesto skladovania, dĺžka skladovania, záručná doba potravín) jednoduché pokrmy (nátierky, zeleninové alebo ovocné šaláty a pod.)  stolovanie, pravidlá stolovania |

**Ľudové tradície a remeslá**

|  |  |
| --- | --- |
| **Výkonový štandard** | **Obsahový štandard** |
| **Žiak na konci 3. ročníka základnej školy vie/dokáže:**   * opísať tradície a remeslá v regiónoch, * vymenovať regionálne ľudové remeslá, * zhotoviť jednoduché výrobky súvisiace s ľudovými tradíciami. | ľudové tradície a remeslá v regióne remeselnícka dielňa, múzeum, skanzen výrobky: veľkonočné ozdoby a doplnky, ozdoba z drôtu, tkáčsky výrobok, ľudová výšivka a iné |

**HODNOTENIE PREDMETU**

Na pracovného vyučovania žiakov neklasifikujeme známkou ale slovným hodnotením. Je vhodné a žiaduce jednotlivcov slovne oceniť počas hodiny a skupinu žiakov priebežne i na konci hodiny. Žiaci by mali tiež mať priestor na vyjadrenie, ako sa cítili, ako sa im hodina páčila, v čom by privítali zmenu.